***Výbor Národnej rady Slovenskej republiky***

***pre kultúru a médiá***

13. schôdza výboru

Č.: KNR-VKM-0777/2024

**31**

**Uznesenie**

**Výboru Národnej rady Slovenskej republiky pre kultúru a médiá**

**z 27. júna 2024**

k vládnemu návrhu zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov **(tlač 324).**

**Výbor Národnej rady Slovenskej republiky pre kultúru a médiá**

**A. súhlasí**

vládnym návrhom zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov **(tlač 324)**

**B. odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov **(tlač 324) schváliť** s pozmeňujúcimi a doplňujúcimi návrhmi uvedenými v prílohe uznesenia;

#### C. ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch v druhom čítaní.

**Roman Michelko, v. r.**

predseda výboru

**Lukáš Bužo, v. r.**

overovateľ výboru

**Príloha k uzneseniu č. 31**

**z 27. júna 2024**

**Pozmeňujúce a doplňujúce návrhy**

k vládnemu návrhu zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov **(tlač 324)**

1. V čl. I sa za bod 33 vkladá nový bod 34, ktorý znie:

„34. V § 125 ods. 2 písm. d) sa slová „ods. 3“ nahrádzajú slovami „ods. 4“.“.

Ďalšie body návrhu zákona sa primerane prečíslujú.

Nový bod 34 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava vnútorného odkazu v nadväznosti na doplnenie nového ustanovenia v § 226.

1. V Čl. I bode 36 sa slová „ods. 15 a ods. 16“ nahrádzajú slovami „ods. 12 a 13“.

Legislatívno-technická úprava.

1. V čl. I bode 37 v § 133a ods. 3 sa slová „odseku 4“ nahrádzajú slovami „odseku 5“.

Legislatívno-technická úprava vnútorného odkazu.

1. V čl. I bode 37 v § 133b ods. 1 sa slová „primerane predpokladať“ nahrádzajú slovami „odôvodnene predpokladať“.

Legislatívno-technická úprava v súlade so zaužívanou terminológiou v slovenskom právnom poriadku.

1. V čl. I bode 37 v § 133c ods. 2 sa slová „pokutu podľa § 145a ods. 2 a penále podľa § 145a ods. 4“ nahrádzajú slovami „pokutu podľa § 145b ods. 2 a penále podľa § 145b ods. 4“.

Legislatívno-technická úprava vnútorného odkazu.

1. V čl. I bode 37 v § 133d ods. 4 sa slovo „oznámením“ nahrádza slovom „právoplatnosťou“.

Vzhľadom na skutočnosť, že voči rozhodnutiu regulátora je možné odvolanie, navrhujeme, aby predbežné opatrenie zaniklo až právoplatnosťou rozhodnutia vo veci samej.

1. V čl. I bode 37 v § 133f ods. 2 sa slová „ide o trestný čin ohrozujúci“ nahrádzajú slovami „napĺňa znaky trestného činu ohrozujúceho“.

Legislatívno-technická úprava v súlade so zaužívanou terminológiou v predmetnom zákone (napr. § 151 ods. 2).

1. V čl. I bode 37 v § 133g ods. 4 sa za slová „§ 133e“ vkladá čiarka a slová „§ 135 ods. 5“.

Z dôvodu jednoznačnosti sa navrhuje doplniť, že počas plynutia lehoty na splnenie záväzku na zabezpečenie súladu, ktorý bol vyhlásený za záväzný podľa § 133e ods. 1, lehoty na rozhodnutie o uložení sankcie neplynú ani v konaniach vedených voči poskytovateľom online sprostredkovateľských služieb a poskytovateľom internetového vyhľadávača.

1. V čl. I sa vypúšťajú body 38, 40, 45, 47, 52 a 53.

Ďalšie body návrhu zákona sa primerane prečíslujú.

Vypustenie bodov sa premietne do článku upravujúceho účinnosť.

Legislatívno-technická úprava.

1. V čl. I sa za bod 38 vkladá nový bod 39, ktorý znie:

„39. V § 134 úvodnej vete sa za slovo „zákonom“ vkladajú slová „alebo osobitnými predpismi65e)“.“.

Ďalšie body návrhu zákona sa primerane prečíslujú.

Nový bod 39 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava.

1. Ustanovenie čl. I bod 41 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava.

1. V čl. I bode 44 v § 135 ods. 8 sa slová „§ 145a a 145b“ nahrádzajú slovami „§145b ods. 1 písm. a) a §145c“ a slová „osobitných predpisov.91a)“ sa nahrádzajú slovami „osobitného predpisu.91a)“.

Poznámka pod čiarou k odkazu 91a znie:

„91a) Čl. 51 ods. 5 nariadenia (EÚ) 2022/2065.“.

Z dôvodu jednoznačnosti sa navrhuje precizovať, aké kritéria je regulátor povinný zohľadniť pri ukladaní pokút podľa Nariadenia (EÚ) 2022/2065.

1. Ustanovenie čl. I bod 48 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava.

1. V čl. I bode 51 sa v úvodnej vete slová „§ 145 sa vkladajú § 145a a 145b“ nahrádzajú slovami „§ 145a sa vkladajú § 145b a 145c“, § 145a sa označuje ako § 145b a § 145b sa označuje ako § 145c vrátane odkazov v týchto paragrafoch.

Legislatívno-technická úprava.

1. V čl. I bode 51 v § 145a ods. 1 sa v písm. a) vypúšťajú slová „(Ú. v. EÚ L 277, 27. 10. 2022)“ a v písm. b) sa vypúšťajú slová „(Ú. v. EÚ L 186, 11. 7. 2019)“.

Legislatívno-technická úprava.

1. V čl. I bod 64 znie:

„64. V § 153 ods. 4 sa za slovo „môže“ vkladajú slová „ do desiatich dní odo dňa doručenia rozhodnutia“.“.

Navrhuje sa jednoznačne špecifikovať okamih, od ktorého začína plynúť lehota na podanie námietky.

1. V čl. I bode 74 v § 226 ods. 3 sa za slová „poskytovateľom sprostredkovateľských služieb“ vkladá čiarka a slová „poskytovateľom online sprostredkovateľských služieb a poskytovateľom internetového vyhľadávača“ a odkaz 66a nad slovom „predpisu“ sa nahrádza odkazom 65e .

Navrhuje sa jednoznačne špecifikovať, že režim ochrany osobných údajov upravený v § 226 ods. 3 sa vzťahuje aj na osobné údaje spracúvané na účely výkonu dohľadu podľa Nariadenia (EÚ) 2019/1150 nad poskytovateľmi online sprostredkovateľských služieb a poskytovateľmi internetového vyhľadávača.

1. V čl. III bode 5 v § 41 ods. 7 sa slovo „a“ nahrádza čiarkou a za slová „§ 49“ sa vkladajú slová „a § 53 až 68“.

Keďže sa podľa navrhovaného § 41 ods. 8 proti rozhodnutiu komisie nemožno odvolať, ani podať mimoriadny opravný prostriedok, navrhuje sa explicitne vyňať ustanovenia správneho poriadku upravujúce možnosť podať riadne a mimoriadne opravné prostriedky.

1. V čl. III sa za bod 5 vkladá nový bod 6, ktorý znie:

„6. Za § 43d sa vkladá § 43e, ktorý vrátane nadpisu znie:

„**§ 43e**

**Prechodné ustanovenie k úpravám účinným dňom vyhlásenia**

Konanie o uložení pokuty podľa § 41 ods. 1 začaté pred dňom účinnosti tohto zákona, ktoré nebolo právoplatne skončené, sa dokončí podľa právnych predpisov účinných do dňa účinnosti tohto zákona.“.“.

Nový bod 6 nadobúda účinnosť dňom vyhlásenia zákona, čo sa premietne do článku upravujúceho účinnosť.

V nadväznosti na novú úpravu lehôt § 41 ods. 5 sa navrhuje doplniť prechodné ustanovenie vo vzťahu k prebiehajúcim konaniam pred Komisiu na ochranu maloletých.